als_Latn bos_Latn hrv_Latn
aSport – Nuk ishte nje ndeshje e kampionatit shqiptar, por pak mungonte per te qene e tille. Ne derbin e Zyrihut, Grasshopper-FC Zürich, mes futbollisteve ne fushen e lojes dhe atyre ne tribune (te denuar per arsye kartonash) numeroheshin plot 5 lojtare me kombesi shqiptare. Takimi i luajtur pasditen e djeshme ne Stadion Letzigrund, u fitua nga favoritet e FC Zürich me rezultatin 0-2, perfundim i cili pasqyron edhe diferencen prej 20 pikesh qe ndan dy skuadrat njera nga tjetra.
Qellimi i vizites tone ne Zyrih, per te ndjekur nga afer lojen e titullareve te kombetares kuqezi, Amir Abrashi dhe Burim Kukeli, zbehet ne momentin qe dy mesfushoret nuk jane te disponueshem per trajneret respektive, pasi kane plotesuar numrin e kartoneve te verdhe. Megjithate derbi i Zyrihut sheh si protagoniste ne fushen e blerte mbrojtesin Berat Djimsiti dhe sulmuesin Armando Sadiku per fituesit e FC Zürich dhe sulmuesin e ri Shani Tarashaj, qe mbronte ngjyrat e Grasshopper.
Berat Djimsiti
190 cm per 83 kg. Fizik i admirueshem per qendermbrojtesin e lindur ne Bujanovc me 19 shkurt te vitit 1993. Drejtues i mbrojtjes se FC Zürich, personalitet prej veterani dhe grinte prej fituesi. I rrezikshem ne lojen ne ajer ne pjesen e pare, ku rasti me i mire i skuadres 12 here kampione te Zvicres, ka per autor Djimsitin, i cili me koke shenjestron porten e rivaleve, por eshte i pafat. Topi i goditur prej tij kalon ngjitur me shtyllen pingule. Pavaresisht qetesise qe e karakterizon, 22 vjecari ndeshkohet me te verdhe ne minuten 39’ te takimit, pasi reagon pas nje nderhyrjeje te parregullt nga Dingsdag i Grasshopper. Eshte ne orbiten e trajnerit De Biasi. Ne qender te mbrojtjes mund te sjelle freski dhe vizion loje. Numeron 5 ndeshje me kombetaren U-21 te Zvicres.
Sadiku-Tarashaj
Te dy zbresin ne fushen e lojes ne minuten e 80’. Sadiku zevendeson “heroin” Amine Chermiti, autor i golit te sigurise, i cili merr duartrokitjet e merituara nga tifozet e FC Zürich. Per talentin nga Cerriku pak minuta ne dispozicion. Ish-sulmuesi i kombetares e ka ndjere kalimin nje kategori me lart. Shani Tarashaj, zbret ne fushe ne vend te Yoric Ravet. I lindur ne Tirane me 7 shkurt 1995, Tarashaj, 176 cm i gjate, prej dy sezonesh eshte pjese e ekipit te pare te Grasshopper. Shtate ndeshje si zevendesues ne kampionatin aktual per Tarashaj, i cili ne ndeshjen e vetme me kombetaren U-21 zvicerane ka arritur te realizoje edhe nje gol.
Abrashi-Kukeli
Mungesat e medha. Abrashi ishte ajo qe u ndje me teper. Ndoshta futbollisti me ne forme i ekipit te tij, Grasshopper, ne krize rezultatesh. I pranishem ne tribunen e Letzigrund, ne shoqerine e miqve te tij, Amir Abrashi nuk refuzoi asnje prej tifozeve qe i kerkonin nje “selfie” ne pushimin mes dy pjeseve. Nje nder lojtaret me popullore te klubit 19 here kampion te Zvicres, Abrashi eshte edhe njeriu-imazh. Pas perfundimit te pjeses se pare ne ekranin e madh te stadiumit shfaqet reklama e nje prej sponsoreve te Grasshopper, me protagonist pikerisht 24 vjecarin e kombetares shqiptare. Gjate bisedes tone me Abrashin, nje tifoz afrohet dhe duke degjuar qe flasim ne shqip drejtohet: “Thuaju mediave ne Shqiperi qe Amir Abrashi sot ka zgjatur kontraten me Grasshopper.” Lajm i rreme. Zerat e merkatos e shohin Abrashin gjithmone e me larg kampionatit zvicerian.
Andi Kasmi
You must be logged in to post a comment Login
als_Latn als_Latn zsm_Latn als_Latn bos_Latn als_Latn xho_Latn als_Latn pag_Latn eng_Latn